40. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 92079/77 της 13 Ιουν./14 Ιουλ.  1977 (ΦΕΚ Β΄ 669) Περί εκπτώσεως εις διακινουμένους δια των ακτοπλοϊκών πλοίων φοιτητάς. Έχοντες υπ’ όψει: α)Το υπ’ άριθ. 13/3.6.77 Πρακτικόν της Γνωμοδοτικής Επιτροπής Ακτοπλοϊκών Συγκοινωνιών. β)Το υπ’ άριθ. Δ.Σ. 7693/14.5.77 έγγραφον Νομαρχίας Δωδεκανήσου. γ)Το από 20.5.77 αίτημα της ΕΦΕΕ Ιδόντες τας διατάξεις του άρθρου 178 του Κ.Δ.Ν.Δ., αποφασίζομεν: Χορηγούμεν έκπτωσιν εις τους φοιτητάς και σπουδαστάς ανωτάτων και ανωτέρων εκπαιδευτικών ιδρυμάτων εσωτερικού και σπουδαστάς Παιδαγωγικών Ακαδημιών ως κάτωθι : α)Πεντήκοντα τοις εκατό (50%) κατά τας χρονικάς περιόδους από : (1)Από 15 Ιουνίου μέχρι 15 Ιουλίου (2)Από 15 Οκτωβρίου μέχρι 30 Οκτωβρίου (3)Τρεις ημέρες προ της Κυριακής των Βαΐων μέχρι την τρίτην ημέρα της Κυριακής του Θωμά. (4)Από 21 Δεκεμβρίου έως 9 Ιανουαρίου β)Είκοσι πέντε τοις εκατό (25%) κατά το υπόλοιπον χρονικόν διάστημα του έτους. 2.Η υπ’ άριθ. 92079/2/75/28.11.75 απόφασις ΥΕΝ/ ΑΛΣ/ΔΑΚ-3ον καταργείται. 3.Η παρούσα δημοσιευθήτω δια της Εφημερίδος της Κυβερνήσεως. 